दो विभागों में उलझा स्टेशन का लिफ्ट और एस्कलेटर का काम
ए-ग्रेड का दर्जा मिलने के बाद बोकारो रेलवे स्टेशन को अपग्रेड करने के लिए कई सुविधाओं की घोषणा की गई थी। काम भी तेजी से शुरू हुआ था। कुछ पूरा भी हुआ तो कुछ पर काम तेजी से चल भी रहा है। लेकिन एक एेसी योजना, जिसे पूरा होते ही यात्रियों को सबसे ज्यादा सुख मिलता, वही अधर में लटकी है। रेलवे के दो विभागों के आपस की उलझन में यह उलझकर रह गई है। यह है प्लेटफॉर्म पर लगने वाला लिफ्ट और एस्कलेटर का काम है। जिस काम को दिसंबर 2016 तक पूरा हो जाना था, वह मार्च 2017 के बाद भी पूरा होता नहीं दिख रहा है। एस्कलेटर में जहां एक तरफ के काम को आधा कंप्लीट कर लिया गया है, तो दूसरे की ओर इलेक्ट्रिकल डिपार्टमेंट ने अभी तक श्रीगणेश भी नहीं किया है। लिफ्ट का तो अभी तक सामान भी नहीं आया है।
चाहकर भी नहीं कर पा रहे काम
^सिविलका काम पूरा कर लिया गया है, लेकिन इलेक्ट्रिकल डिपार्टमेंट एक को करके दूसरे को बीच में छोड़ दिया है। आगे का काम कर देने के बाद आगे ये काम ही नहीं कर पाएंगे। मेरा सामान पूरी तरीके से तैयार है। केवल उनके काम के पूरा होने का इंतजार कर रहे हैं। सिविल के कॉन्ट्रेक्टर काम चाह के भी नहीं कर पा रहे हैं। दिनेशचंद्र, सीनियर सेक्शन इंजीनियर वर्क
सामान ले जाने में हो रही दिक्कतें
^एकनंबर प्लेटफॉर्म पर दो दिन में टेस्टिंग किया जाएगा। दो नंबर प्लेटफॉर्म पर सामान शिफ्टिंग करने में समस्या हो रही है। ओएससी का मास्ट जा रहा है। क्रेन से सामान ले जाने में दिक्कत हो रही है। मैनुअल सामान ले जाने में थोड़ा रिस्क है, पावर ब्लॉक लगेगा। इस कारण इसमें थोड़ा समय लगेगा। अशोककुमार, इलेक्ट्रिकल आईसी
लिफ्ट और एस्कलेटर के सिविल का काम लगभग पूरा कर दिया गया है। अब इलेक्ट्रिकल डिपार्टमेंट को अपना काम करना है। इलेक्ट्रिकल का सामान भी दो महीने पहले ही डिविजन से स्टेशन पर मंगा लिया गया है। लिफ्ट और एस्कलेटर के काम का कांट्रैक्ट राइट्स को ही दे दिया गया है। इलेक्ट्रिकल डिपार्टमेंट अपने काम में सुस्ती भी दिखा रहा है।
डीआरएम ने रेल हमसफर सप्ताह में किया है शिलान्यास
दिसंबर2016 में डीआरएम अंशुल गुप्ता ने रेल हमसफर सप्ताह के दौरान इसका शिलान्यास किया था। लगभग 80 लाख की योजना है। उन्होंने तीन माह के अंदर इसे चालू करने का आश्वासन दिया था। बाद में इसके कार्य की अवधि बढ़ाकर दिसंबर फिर मार्च की गई, लेकिन जिस रफ्तार से काम हो रहा लिफ्ट और एस्कलेटर को चालू होने में कहीं यह साल भी बीत जाए। हालांकि डीआरएम अंशुल गुप्ता का कहना है कि मार्च तक हर हाल में एस्कलेटर का परिचालन शुरू कर दिया जाएगा। गुप्ता ने बताया कि लिफ्ट के काम में भले देर हो सकती है। लेकिन एस्कलेटर का काम पूरी तेजी के साथ किया जाएगा। उन्होंने बताया कि इस दौरान किसी भी प्रकार का अतिरिक्त बजट नहीं दिया जाएगा।
काम की रफ्तार सुस्त होने का सबसे बड़ा कारण इलेक्ट्रिकल और सिविल डिपार्टमेंट के बीच आपस में सामंजस्य के अभाव को माना जा रहा है। सिविल जहां अपने कामों को तेजी से पूरा कर रहा है वहीं इलेक्ट्रिकल डिपार्टमेंट आधा काम कर रुक जा रहा है। सिविल डिपार्टमेंट के सीनियर सेक्शन इंजीनियर दिनेश चंद्र ने बताया कि अब जब तक इलेक्ट्रिकल अपना काम पूरा नहीं कर लेता, वे अपना काम नहीं कर सकते, नहीं तो इलेक्ट्रिकल को काम करने में परेशानी होगी। वहीं इलेक्ट्रिकल डिपार्टमेंट का कहना है कि उन्हें प्लेटफॉर्म दो पर अपना सामान ले जाने का रास्ता ही नहीं मिल नहीं रहा है। इस कारण काम में देरी हो रही है।
DB STAR EXPOSE
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva eng_Latn